open-index/open-wikipedia-markdown huggingface dataset:
Աուլա Մագնա (Ստոկհոլմի համալսարան)

thumb|360px|Aula Magna-ի հարավային ճակատամասը

**Աուլա Մագնա**, Ստոկհոլմի համալսարանի ամենամեծ լսարանն է։ Կառուցումն ավարտվել է 1998 թվականին։ Բացի դասախոսությունների մեծ դահլիճից, այստեղ կան հանդիպումների և սեմինարների համար նախատեսված ավելի փոքր լսարաններ։ Դասախոսությունների սրահից դուրս կա ընթերցանության համար նախատեսված սրահ։ Լսարանն օգտագործվում է այնպիսի գիտական հավաքների համար, ինչպիսիք են գիտաժողովները և սիմպոզիումները, ինչպես նաև արտաքին գործառույթները, ինչպիսիք են ընդհանուր ժողովները։ Այստեղ տեղի են ունեցել նաև նոբելյան դասախոսություններ։

## Ճարտարապետ
[thumb|left|[Ռալֆ Էրսկին]]
Աուլա Մագնան նախագծել է ճարտարապետ Ռալֆ Էրսկինը, որը նախագծել է նաև հարևանությամբ գտնվող Allhuset-ը, Ստոկհոլմի համալսարանի գրադարանը, Ակտիվերումը (*Frescatihallen*) և Համալսարանի Իրավաբանական պալատը։ Աուլա Մագնանն ճարտարապետի վերջին նախագիծն էր համալսարանի համար 2005 թվականին նրա մահից առաջ։ Այս վայրում լսարան ստեղծելու գաղափարը սկիզբ է առել այն ժամանակից, երբ 1960-ականների սկզբին նախատեսվում էր դպրոցի կառուցումը։

## Նախագիծ
thumb|Աղյուսների մանրամասներ, հարավային ճակատ
Շենքը կառուցված է գետնի վրա։ Հյուսիսային կողմից և գլխավոր մուտքից այն թողնում է ցածր, համեստ տպավորություն, որտեղ գերակշռում են մեծ ապակե մակերեսները։ Հարավային կողմում շենքը երևում է իր ամբողջ բարձրությամբ։ Էրսկինը ճակատամասը բաժանել է հետաքրքիր կոմպոզիցիայով ու ծավալներով տարբեր չափերի մեծ հատվածների։ Հյուսիսային ճակատը պատված է աղյուսով` կարմիր աղյուսի տարբեր ստվերներով։ Հեռվից երևացող տանիքի վրա երևում է արևի արտացոլանքը, որը բնորոշ է Էրսկինի ոճին, որը ցերեկային լույսը փոխանցում է լսարանի լուսարձակների միջոցով։ Ապակե ճակատամասի միջոցովում ներսից կարելի է տեսնել լայնարձակ համայնապատկեր, որը դիտողի և բնության միջև սերտ կապ է ստեղծում։ Ներսում կան ձևավորված աղյուսի պատեր։ Ներքևի նախասրահի ժայռային պատերը բնական զգացողություն են հաղորդում։ Շենքում առկա են նաև շիկահեր անտառներից ստեղծված պարզ երեսպատումը, ինչը ջերմ հակադրություն է առաջացնում ապակե քարի հետ։

thumb|Լսարան

Լսարանի դիզայնը ստեղծելիս ճարտարապետը ոգեշնչվել է հին ամֆիթատրոնի կիսաշրջանաձև հատակագծով։ Սա նպատակ ունի թույլ տալ որ 1194 հոգանոց լսարանը լսողն ընկալի առանց էլեկտրոնային ուժգնացման։ Այդ նպատակով Էրսկինն աշխատել է ակուստիկ խորհրդատու Նիլս-Էկե Նիլսոնի հետ։ Փայտի առաստաղը դեպի բեմ գնացող կտրուկ թեքություն ունի և ձայնի տարածումը առավելագույնի հասցնելու և արձագանքից խուսափելու հնարավորություն։ Այս լուծումները նախատեսված էին նաև գեղագիտական էֆեկտ ապահովելու համար։

## Ծանոթագրություններ

## Աղբյուրներ
* Hultin, Olof ; Österling, Ola; Perlmutter, Michael (2002) [1998]. Guide to Stockholm's architecture (2nd edition). Stockholm: Architecture Publishers . Libris 8465772 . 
* Erskine, Ralph; (1998) "Aula Magna, Stockholm" , Architecture, No. 1 Stockholm
* Egelius, Mats, (1998) "Aula Magna closes the circle", Architecture, No. 1, Stockholm

Կատեգորիա:Ստոկհոլմի համալսարան
Կատեգորիա:Ստոկհոլմի կառույցներ
Marche mondiale des Femmes

thumb|right|Քայլերթ, 2010, Ռիմուսկի, Կանադա
**Marche mondiale des Femmes**, (), միջազգային ֆեմինիստական շարժում է, որը պաշտպանում է գենդերային հավասարությունը և նպատակ ունի կանանց նկատմամբ խտրականության դեմ միջոցներ ձեռնարկել և նվազեցնել նրանց նկատմամբ բռնությունը։

## Պատմություն
*Marche mondiale des Femmes-ը* մեկնարկել է 2000 թվականին ֆեմինիստական կազմակերպության՝ *Fédération des femmes du Québec-ի* կողմից որը հիմնված է Կանադայի Քվեբեկ քաղաքում։ Գաղափարը ծագել է նախորդ իրադարձությունից՝ «Կանանց պայքարը աղքատության դեմ», որը տեղի է ունեցել 1995 թվականին Քվեբեկում։ Մասնակցում էին մոտ 2.500 կանայք՝ բաժանված երեք խմբերի։ 10 օր երթ էր ընթանում ՝ նախքան  տնտեսական արդարադատությանը վերաբերող ինը պահանջները կներկայացվեին իշխանություններին։

Marche mondiale des Femmes-ի պլանավորումը սկսվեց 1997 թ.-ին, իսկ 1998-ի հոկտեմբերին Կանադայի Մոնրեալ քաղաքում տեղի ունեցավ հանդիպում, որին մասնակցեց 65 երկիր ներկայացնող 140 կին։ Նրանք պայմանավորվեցին երթի երկու հիմնական թեմաների շուրջ՝ համաշխարհային աղքատության վերացում և կանանց նկատմամբ բռնության դադարեցում։

## Քայլերթ
Քայլերթը սկսվեց 2000 թվականի մարտի 8-ին՝ կանանց միջազգային օրը, և ավարտվեց հոկտեմբերի 17-ին։ Քայլերեր տեղի ունեցան մի շարք երկրներում, ինչպես նաև Բոմբեյում և Բրյուսելում։ Նյու Յորքում խնդրագիր հանձնվեց ՄԱԿ-ի ներկայացուցիչներին` ներկայացնելով առաջարկություններ, որոնք կօգնեն վերացնել համաշխարհային աղքատության և ընտանեկան բռնության խնդիրները։ Աշխարհի շատ քաղաքներում երթն ամենամյա միջոցառում է դարձել։

## Տես նաև
*Իսպանիայի կանանց գործադուլ (2018)

## Ծանոթագրություններ

Կատեգորիա:Հասարակական շարժումներ
Կատեգորիա:Միջազգային կազմակերպություններ
Կատեգորիա:Միջազգային օրեր
Կատեգորիա:Ֆեմինիզմ
Ռեգնից

**Ռեգնից**, գետ Գերմանիայի Բավարիա երկրամասի Ֆրանկոնիա տարածաշրջանում։ Մայն գետի ձախակողմյան համենատաբար երկար վտակներից է։ Երկարությունը՝ 63,7 կիլոմետր։ Գետային ցուցիչը՝ 242: Ջրահավաք ավազանի մակերեսը՝ 7521,19 քառակուսի կիլոմետր։ Ակունքը գտնվում է ծովի մակերևույթից 283 մետր բարձրության, գետաբերանը՝ 231 մետր բարձրության վրա.:

Գետը կազմավորվում է իր Ռեդնից ու Պեգնից վտակների միախառնումով, որ տեղ է ունենում Ֆյուրտ քաղաքի մերձակայքում։ Այդտեղից Ռեգնիցը հոսում է դեպի հյուսիս, անցնում Էռլանգեն ու Ֆորխհայմ քաղաքների միջով և Բամբերգ քաղաքի մերձակայքում թափվում Մայն գետը։ Իր ակունքը հանդիսացող Ռեդնից ու Ֆրանկոնիական Ռեզատ գետերի հետ միասին նրա երկարությունը հասնում է 187,4 կիլոմետրի։

Բամբերգի մերձակայքում Ռեգնիցի ջրերի որոշ քանակություն մուտք է արվում Մայնը Դանուբ գետին միացնող ջրանցք։
 
Ռեգնիցի ջրերով Ֆյուրտի ու Ֆորխհայմի միջակայքում բազմաթիվ ջրաղացներ են գործել՝ սկսած միջին դարերից մինչև 19-րդ դարի ավարտը։ Դրանց մի մասը վերջին ժամանակներս վերակառուցվել է և շարունակում է աշխատել։
200px|մինի|ձախից|Ջրանիվ՝ Ռեգնիցի վրա

## Ծանոթագրություններ

## Աղբյուրներ
*Bogner, Franz X. (2007): *Rednitz und Regnitz. Eine Luftbildreise von Weißenburg bis Bamberg*. Verlag Fränkischer Tag, Bamberg, 

Կատեգորիա:Գերմանիայի աշխարհագրություն
Կատեգորիա:Բավարիա
Կատեգորիա:Գերմանիայի գետեր
Կատեգորիա:Բավարիայի աշխարհագրություն
Կատեգորիա:Բավարիայի գետեր
Ժոռա թատրոն

մինի|Ժոռա թատրոնը ձմռանը

**Ժոռա թատրոն** () — շվեյցարական թատրոն` տեղակայված Ժոռա շրջանի փոքրիկ Մեզյեր քաղաքում, Լոզանից 15 կմ  հեռու։ Հիմնադրված է Ռենե և Ժան Մորաքս եղբայրների կողմից 1908 թվականին։ 2013 թվականից գտնվում է Մեյզերի և Վո կանտոնի ադմինիստրացիայի համատեղ կառավարման ներքո։ Թատրոնի շենքը, որը նախկինում օգտագործվում էր որպես տրամվայների կայան, ամբողջովին փայտից է և տեղավորում է մոտ հազար հանդիսատես։

Թատրոնի պատմության առավել նշանավոր էջը Ռենե Մորաքսի "Դավիթ թագավոր" դրամայի պրեմիերան է (1921 թվական)։ Երաժշտությունը Արթյուր Օնեգեռինն է։ Այնուհետև հեղինակը վերամշակել է այն նույնանուն օրատորիայի։ Հետագայում Մորաքսը բեմականացրեց այստեղ ևս մի քանի իր ներկայացումներից Արթյուր Օնեգերի կամ Ֆրանկ Մարտենի երաժշտությամբ։ 1994 թվականին թատրոնի բեմում տեղի է ունեցել 92-ամյա Յուգ Քյուենոյի վերջին ելույթը` Պ. Ի. Չայկովսկու "Եվգենի Օնեգին" օպերայում։
Պատկեր:Thêatre du Jorat - ensemble.jpg
Պատկեր:Thêatre du Jorat - coté.jpg
Պատկեր:Thêatre du Jorat.jpg
Պատկեր:Théâtre du Jorat, Mézières, 1921.jpg|Ժոռա թատրոն, 1921 թվական
Պատկեր:Theatre du Jorat.jpg


## Ծանոթագրություններ

## Արտաքին հղումներ
* Официальный сайт 
* Aguet, Joël: Théâtre du Jorat, Mézières VD // Dictionnaire du théâtre en Suisse. / Ed. par Andreas Kotte. — Chronos Verlag Zurich 2005, vol. 3, p.&nbsp;1920—1922.

Կատեգորիա:Թատրոններ այբբենական կարգով
Կատեգորիա:Շվեյցարիայի թատրոններ
Ժոզեֆ Մարի Վիեն

**Ժոզեֆ Մարի Վիեն** (; ), ֆրանսիացի նկարիչ։

## Կյանք և ստեղծագործություն
Նկարել սովորել է Նկարչության և քանդակագործության թագավորական ակադեմիայում, նկարիչ Շառլ-Ժոզեֆ Նատուարի գլխավորությամբ, նրա օգնությամբ մասնակցել է նաև Փարիզյան սալոնների ցուցահանդեսներին։ 1743 թվականին արժանացավ Գրան Պրիի, և ստացել է թագավորական կրթաթոշակ՝ դեպի Իտալիա իր ուսումնական մեծ ճանապարհորդության համար։ 1744 թվականի սկզբին ժամանեց Հռոմ, որտեղ ընդունվեց Հռոմի ֆրանսիական ակադեմիա։

Ֆրանսիա վերադառնալուց հետո ապրել և աշխատել է որպես ազատ նկարիչ, 1750 թվականին բացեց նկարչության սեփական դպրոցը։ 50-ականներին վայելեց արվեստի հանրաճանաչ պատմաբան, գեղանկարչության սիրահար կոմս դե Կեյլուսի հովանավորչությունը։ Նրան օգնել է նաև Դիդրոն, որը նրա նկարները գովազդում էր իր ընկերների և ծանոթների մոտ։ 1781 թվականին վերադարձավ Փարիզ և 1789 թվականին նշանակվեց Լյուդովիկոս XVI թագավորի գլխավոր պալատական նկարիչը։

Ֆրանսիական հեղափոխության սկզբնական շրջանում մնաց աննկատ,  սակայն Նապոլեոն I իշխանության գալուց հետո հայտնվեց առաջին կոնսուլայի ուշադրության կենտրոնում։ Կայսերական գահը Ֆրանսիային միացնելով (1804 թ.) Նապոլեոնը Վիենին նշանակեց սենատոր և Կայսրության կոմս։ Վիենի ստեղծագործությունները արտահայտում են ֆրանսիական գեղանկարչության ռոկոկո ոճից վաղ կլասիցիզմի անցումը։ Նկարչի բազմաթիվ աշակերտներից արժե հիշատակել Ժան Լուի Դավիդի անունը։

## Հայտնի աշխատանքներ

* *Hermite endormi* (1753), (Լուվր)
* *Dédale dans le Labyrinthe attachant les ailes à Icare*, 1754 (Լուվր)
* *[[:ru:La Douce Mélancolie|La Douce Mélancolie]]* (1756), (Քլիվլենդի նկարչության թանգարան)
* *Saint Denis préchant* (1767), Église Saint-Roch, Paris
* *Grecque au bain* (1767), (Museum of Art, Ponce, Porto Rico)
* *Продавщица Амуров* (1763), Ֆոնթենբլոյի ազգային թանգարան
* *Toilette d’une jeune mariée dans le costume antique*, (100x135 cm) (առանձին հավաքածու)
* *Une Femme qui sort des bains*, 1763, (huile 95x68 cm) (առանձին հավաքածու)
* *Jeunes grecques parant de fleurs l’Amour endormi*, 1773 (Լուվր)
* *Les adieux d’Hector et d’Andromaque*, 1786 (Լուվր)
* *L’Enlèvement de Proserpine*, 1762 (Musée de Grenoble)
* *Saint Louis remet la régence à sa mère*, Chapelle Saint-Louis de l'École militaire, Paris

Պատկեր:Joseph-Marie Vien 002.jpg|Սուլթանուհի
Պատկեր:Joseph-Marie Vien 001.jpg|Սև սուլթան
Պատկեր:Försäljare av kärleksgudar - målning av Joseph Marie Vien.jpg|Վաճառողուհի Ամուրով
Պատկեր:Mars venus Joseph-Marie.jpg|Մարս և Վեներա


## Ծանոթագրություններ

## Գրականություն

* Thomas W. Gaethgens: *Joseph-Marie Vien, Peintre Du Roi, 1716—1809.*, Arthena 1988, ISBN 2-903239-09-6

## Արտաքին հղումներ

* Example of work: Cupid & Psyche, 1767
* Joseph-Marie Vien sur Artcyclopedia
* Joseph-Marie Vien sur la Base Joconde

Կատեգորիա:Ֆրանսիացի նկարիչներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի դիզայներներ
Կատեգորիա:19-րդ դարի ֆրանսիացի նկարիչներ
Կատեգորիա:Պատմանկարիչներ
Ապաքինող Ադամսը

**Ապաքինող Ադամսը** (), ռեժիսոր Տոմ Շեդյակի կողմից արտադրված կենսագրական տրագիկոմեդիա՝ հիմնված հայտնի բժիշկ և հիվանդանոցային ծաղրածու Պատչ Ադամսի կյանքի վրա։ Արտադրված տարվա ընթացքում այն արձագանք չստացավ ո՛չ քննադատների, ո՛չ հենց Պատչի կողմից։ Սակայն այն հաջողված էր վարձույթով, ինչպես նաև հետաքրքրություն առաջացրեց բժիշկ Պատչի նկատմամբ։

## Սյուժե
Խորը ընկճախտի մեջ ընկած «Պատչ» Ադամսը ընկնում է հոգեբուժարան։ Բայց բժիշկները չեն կարող նրան օգնել, նրան փրկում են հիվանդները։ Նրանք ստիպում են Պատչին կողքից նայել սեփական կյանքին, հումորով մոտենալ դրան։ Սեփական փորձով Ադամսը համոզվում է, որ ծիծաղը կարող է գործել հրաշքներ և բուժել մարդուն։ Լավագույն դեղը ծիծաղն է, որոշ դեպքերում էլ՝ նոու-հաուն։ Պատչը իսկապես փրկում է մարդկանց։

## Դերասանական կազմ
* Ռոբին Ուիլյամս — *Որսորդ «Պատչ» Ադամս*
* Բոբ Գանտոն
* Դենիել Լոնդոն
* Իռմա Հոլ
* Մոնիկա Փոթեր — *Կորին Ֆիշեր*
* Ֆիլիպ Սեյմուր Հոֆման — *Միտչ Ռոման*
* Հարվի Պրենսել
* Ջեյմս Գրին
* Ռիչարդ Կիլի
* Մայքլ Ջեթեր — *հոգեբուժարանի հիվանդ*
* Ժոզեֆ Սոմեր
* Հարոլդ Գուլդ
* Պիտեր Կոյոտ
* Էլեն Ալբերտինի Դաու — *Էգի*
* Բարրի Շաբակա Հենլի — *Էմեթ*

## Նկարահանող անձնակազմ
* Գործադիր պրոդյուսերներ. Մարշա Գրասիս Ուիլյամս, Տոմ Շեդյակ
* Նկարիչ. Լինդա դե Սենա
* Մոնտաժ. Դոն Ցիմերման
* Հագուստ. Ջուդի Ռասկին-Հաուել

## Նկարչական առանձնահատկություններ
Ֆիլմը երբեմն ներկայացնում է Պատչ Ադամսի կյանքի իրական պատմությունը՝ դրան ավելացնելով նկարչական դետալներ և իրական փաստեր։

## Մրցանակներ
* 1999 — Օսկար
** Առաջադրվել է կետևյալ կատեգորիաներում.
*** 1) — Լավագույն երաժշտություն (մյուզիքլ կամ կատակերգություն)
**** Մարկ Շեյմեն /Marc Shaiman/
* 1999 — Ոսկե գլոբուս
** Առաջադրվել է կետևյալ կատեգորիաներում.
*** 1) —  Լավագույն ֆիլմ (կատալերգություն/մյուզիքլ)
*** 2) — Լավագույն դերասան (կատակերգություն/մյուզիքլ)
**** Ռոբին Ուիլյամս /Robin Williams/

## Ծանոթագրություններ

## Արտաքին հղումներ
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Արևմտյան Վիրջինիայում
Կատեգորիա:Ֆիլմեր, որոնց գործողությունները տեղի են ունենում Վիրջինիայում
Տուզլա (օդանավակայան)

**Տուզլա միջազգային օդանավակայան** () , օդանավակայան Բոսնիա և Հերցեգովինայի Տուզլա քաղաքի հարևանությամբ։ Կարող է ընդունել քաղաքացիական առևտրական ինքնաթիռներ 06:00-ից մինչև 20:00 և ընդհանուր նշանակության ավիացիայի ու կորպորատիվ ավիացիայի ինքնաթիռներ 06:00-ից մինչև 17:00։

Հանդիսանում է խոշոր օդանավակայան, և ազգային ավիափոխադրող չունի։

## Պատմություն
Տուզլա միջազգային օդանավակայանը նախկին Հարավսլավիայի խոշորագույն ռազմային օդանավակայաններից մեկն էր։ 1992 թվականին օդանավակայանը իրենց հսկողության տակ են վերցրել ՄԱԿ-ի խաղաղարական ուժերը, իսկ 1996 թվականից այն Բոսնիա և Հերցեգովինայում խաղաղարական SFOR ստորաբաժանման գլխավոր օդանավակայանն է։ 1998 թվականին Տուզլա կանտոնը Տուզլայում բացել է քաղաքացիական օդանավակայան։ Տուզլա միջազգային օդանավակայանը բացվել է 1998 թվականի հոկտեմբերի 10-ին՝ որպես քաղաքացիական օդանավակայան, բայց այդ ու ամենայնիվ Տուզլայի ավիաբազան շարունակում է գործել։

## Ավիաընկերություններ և նշանակություններ
### Կանոնավոր թռիչքներ

## Աշխատանքի գրաֆիկ
Երկուշաբթի՝ 03:30 - 23:30

Երեքշաբթի՝ 03:30 - 23:30

Չորեքշաբթի՝ 03:30 - 23:30

Հինգշաբթի՝ 03:30 - 23:30

Ուրբաթ՝ 03:30 - 23:30

Շաբաթ՝ 03:30 - 23:30

Կիրակի՝ 03:30 - 23:30

## Վիճակագրություն
Ուղևորաշրջանառություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բոսնիա և Հերցեգովինայի օդանավակայաններ
Բոսանսկո Գրախովո (այլ կիրառումներ)

**Բոսանսկո Գրախովո** կարող է վերաբերվել.

* Բոսանսկո Գրախովո, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
* Բոսանսկո Գրախովո, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Շախրուդդին Մագոմեդալիև

**Շախրուդդին Մագոմեդովիչ Մագոմեդալիև** (), ռուսական և ադրբեջանական ֆուտբոլիստ, դարպասապահ։ Խաղում է ադրբեջանական պրեմիեր-լիգայի «Ղարաբաղ» (Աղդամ) ակումբի կազմում։

## Ակումբային կարիերա
2014 թվականի փետրվարին՝ ձմեռային տրանսֆերային պատուհանի ընթացքում, երկու տարվա պայմանագիր է կնքել ադրբեջանական Պրեմիեր-լիգայի «Սումգայիթ» ակումբի հետ, որտեղից էլ տեղափոխվել է Ղուսարի «Շախդագ» ակումբ, որի հավաքականի կազմում անց է կացրել կես տարի։ Նոր ակումբ տեղափոխվելուց մեկ շաբաթ անց կատարել է իր նորամուտը 20-րդ տուրի՝ «ԱԶԱԼ» ակումբի դեմ խաղում։ 2016/2017 թվականին անցկացրել է 7 խաղ և խփել 3 գոլ։

## Կարիերան հավաքականում
2009 թվականի հունվարին հավաքի է մասնակցել  Մոսկվայում Ռուսաստանի պատանեկան հավաքականի հետ։ 2010 թվականի դեկտեմբերի 10-18-ն մասնակցել է հավաքի Ռուսաստանի երիտասարդական հավաքականի հետ Սոչիի «Պարուս» մարզահամալիրի բազայում։ 2014 թվականին ընդգրկվել է երկրի երիտասարդական հավաքականում՝ մասնակցելու 2015 թվականի Եվրոպայի առաջնության որակավորման փուլի՝ Նորվեգիայի դեմ խղին, որն անցկացվել 2014 թվականի հունիսի 1-ին Բաքվում. այդ խաղում Մագոմեդալիևը մնացել է պահեստայինների կազմում։

## Ծանոթագրություններ

## Արտաքին հղումներ
* Ֆուտբոլիստի էջն Ադրբեջանի պրոֆեսիոնալ ֆուտբոլային լիգայի կայքում
* 
* Информация игрока — Шахруддин 'Магомедович' Магомедалиев
* 

Կատեգորիա:Ադրբեջանցի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Մախաչկալա քաղաքում ծնվածներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ադրբեջանցի տղամարդ ֆուտբոլիստներ
Դարվինի քոլեջ (Քեմբրիջ)

**Դարվինի քոլեջ** (), Քեմբրիջի համալսարանի քոլեջներից մեկը։ Այն առաջին խառը (ընդունում են և՛ տղամարդկանց, և՛ կանանց) և առաջին քոլեջն է բարձրագույն կրթություն ունեցող մարդկանց համար։ Իր անունը ստացել է Դարվինների տոհմի ազդեցիկ մարդկանց պատվին։ 1885 թվականին բնագետ Չարլզ Դարվինի երկրորդ որդի Ջորջ Դարվինը Սիլվեր Սթրիթում  գնել է Նյունհեմ Գրենջ շենքը: Ջորջ Դարվինը իր ընտանիքի հետ այստեղ է ապրել մինչև կյանքի վերջը։ 1964 թվականին հենց այս շենքում բացվեց քոլեջը,Ի իսկա Դարվինների դիմանկարները մինչև հիմա զարդարում են քոլեջի միջանցքների պատերը։

Քոլեջում սովորում են 600-ից 700 ուսանողներ, հիմնականում մագիստրի կամ փիլիսոփայության դոկտորի աստիճանի համար։ Ուսանողների մոտավորապես կեսը օտարերկրացիներ են։ 2016 թվականին քոլեջում սովորում էին ուսանողներ՝ 80 ազգություններից։ Դարվինի քոլեջը համարվում է Քեմբրիջի համալսարանի մեծագույն ավարտական քոլեջը։

## Պատմություն
Պատերազմից հետո ասպիրանտուրան ավարտածների քանակը ցույց է տվել, որ Քեմբրիջում անհրաժեշտ է ավարտական քոլեջը։ 1963 թվականին Քեմբրիջի առավել հին երեք քոլեջները (Տրինիտի քոլեջ, Իոաննի քոլեջ, Գոնվիլի և Կայի քոլեջ) հայտարարեցին նոր քոլեջ ձևավորելու համատեղ որոշումը։ 1964 թվականի հուլիսի 28-ին Կամի ափին՝ Կունզի դիմաց, կառուցվեց նոր քոլեջը։ 1965 թվականի հունվարի 29-ին քոլեջը ստացավ գաղտնի ժողովի հավանությունն ու ֆինանսական հովանավորությունը։ 1976 թվականին Դարվինի քոլեջը դարձավ անկախ՝ Քեմբրիջի մնացած քոլեջներից։

## Հայտնի շրջանավարտներ
* Էլլիոտ Բելգրեյվ (ծնվ. 1931), Բարբադոսի գեներեալ նահանգապետ։
* Ջեյն Գուդոլ (ծնվ. 1934), ՄԱԿ-ի խաղաղության դեսպան, պրիմատոլոգ, էտոլոգ և մարդաբան։
* Դայան Ֆոսսի (1932-1985), ականավոր էթոլոգ և բնության պաշտպանությունը մասսայականացնող։
* Իեն Ուիլմուտ (ծնվ. 1944), արժանացել է Շաո մրցանակի բժշկության և կյանքի գիտության բնագավառներում։
* Էլիզաբեթ Մլեկբյորն (ծնվ. 1948), արժանացել է  բժշկության կամ ֆիզիոլոգիայի Նոբելյան մրցանակի։
* Էրիք Մեսքին (ծնվ. 1950), արժանացել է տնտեսագիտության բնագավառում Նոբելյան մրցանակի։
* Փոլ Սելդեն (ծնվ. 1954), հնէաբան և հոդվածոտանիների բրածոների ուսումնասիրող։
* Ջանեթ Ռոսսանտ (ծնվ. 1950), կանադական և բրիտանական կենսաբանության զարգացման բնագավառի գիտնական։
* Մկրտչյան Տիգրան (ծնվ. 1978), հայ դիվանագետ, պատմաբան և քաղաքագետ։

## Պատկերասրահ

The Old Granary Darwin College Cambridge.jpg|Քոլեջի շենքիը Սիլվեր սթրիթի կողմից
Darwin College - Silver Street - geograph.org.uk - 1131555.jpg|Քոլեջի շենքիը Սիլվեր սթրիթի կողմից
Darwin College - geograph.org.uk - 1109646.jpg|Քոլեջի շենքիը Սիլվեր սթրիթի կողմից
Darwin building.jpg|Քոլեջի բակը
Darwin Dining Hall.jpg|Ճաշասենյակ
Darwin college.jpg|Գրադարան
A willow by Darwin College - geograph.org.uk - 1335166.jpg|Քոլեջի մակույկակայանը


## Ծանոթագրություններ

Կատեգորիա:1964 հիմնադրումներ
Կատեգորիա:Քեմբրիջի համալսարան
Էվրիկա աշտարակ

**Էվրիկա աշտարակ** ()  Մելբուրնի  և Ավստրալիա մայրցամաքի ամենաբարձր երկնաքերը։ Շինության բարձրությունը 297 մետր է (91 հարկ, որից 1-ը ՝ ստորգետնյա)։ Շենքի շինարարությունը սկսվել է 2002 թվականի օգոստոսին, ավարտվել է 2006 թվականի հունիսի 1-ին։ Երկնաքերի պաշտոնական բացումը տեղի է ունեցել 2006 թվականի հոկտեմբերի 11-ին։ Շենքի նախագիծի հեղինակը  Մելբուրնի *«Fender Katsalidis Australia»* ճարտարապետական գործակալությանն է, շինարարությունն իրականացրել է ավստրալիական *«Grollo Australia»* ընկերությունը։ Շենքի 88-րդ հարկում գտնվում է դիտակետ։  *Eureka Tower*-ը հանդիսանում է աշխարհի ամենաբարձր բնակելի կառույցը, եթե հաշվենք հարկերը, սակայն, եթե հաշվենք շենքի սրաձողը, ապա ամենաբարձր բնակելի շենքը համարվում է  ավստրալիական մեկ այլ երկնաքեր՝ Q1 Tower։

## Անվանում
*Eureka Tower*  երկնաքերն անվանվել է ի պատիվ 1854 թվականին Վիկտորիա նահանգում տեղի ունեցած  Էվրիկյան ապստամբության, ավստրալիական «ոսկու տենդի»  ժամանակահատվածում։ Այս իրադարձությունն անդրադարձել է ոչ միայն անվանման, այլ նաև շենքի դիզայնի վրա, որտեղ առկա են ոսկե թագի տարրեր, որոնք խորհրդանշում են  «ոսկու տենդը», և կարմիր երիզ՝ արյան խորհրդանիշ, որը թափվել է ապստամբության ընթացքում։ Երկնաքերի արտաքին մակերեսի մեծ մասը ծածկող ապույտ ապակին խորհրդանշում է ապստամբների դրոշի կապույտ գույնը, իսկ սպիտակ գծերը՝ ոսկի փնտրողների չափման շերեփի սանդղակը։

## Բարձրությունը
Եթե հաշվենք հարկերի քանակը, կամ տանիքի բարձրությունը, *Eureka Tower*-ը հանդիսանում է աշխարհի ամենաբարձր բնակելի շենքը։ Երկնաքերի բարձրությունը 297 մետր է՝ ներառյալ 91 վերգետնյա և մեկ ստորգետնյա հարկերը։  *Eureka Tower*Մելբուրնի ամենաբարձր երկնաքերն է։

Ստորգետնյա հարկը և վերգետնյա 9 հարկերն ավտոկայանատեղի են հանդիսանում։ Շենքում ստորգետնյա ավտոկայանատեղի չլինելու պատճառը հանդիսանում է այն, որ շինությունը մոտ է կառուցված  Յարրա գետին։ Բնակելի հարկերի ընդհանուր քանակը 84 է։

## Շինարարություն
*Eureka Tower*-ի շինարարությունը  սկսվել է 2002 թվականի օգոստոսին, ավարտվել է 2006 թվականի հունիսին։

Երկնաքերի շինարարության ընթացքում օգտագործվել է բետոն՝ շարժական փայտակաղապարի մեթոդով։ Օգտագործվել է ընդ
ամենը 110 000 տոննա բետոն, 5000 տոննա  պողպատյա ամրաձող, շինարարության արժեքը կազմել է շուրջ 500 միլիոն ավստրալիական դոլար։ Աշտարակի վերին տաս հարկերի ապակիները պատված են 24 կարատանոց մաքուր ոսկով։

## Պատկերասրահ

Պատկեր:Eureka Tower LC.JPG|Երկնաքերը մոտիկից
Պատկեր:Eureka_Tower_Melbourne_Australia_Construction.jpg|Աշտարակը շինարարության ժամանակ
Պատկեր:Eureka Tower in South Bank.jpg|
Պատկեր:Eureka Tower 01.jpg|
Պատկեր:Melbourne Panorama.jpg|


## Ծանոթագրություններ

## Արտաքին հղումներ
* Պաշտոնական կայք

Կատեգորիա:Աշտարակներ
Կատեգորիա:Երկնաքերներ
Կատեգորիա:Երկնաքերներ ըստ երկրի
Կատեգորիա:Երկնաքերներ ըստ մայրցամաքի
Կատեգորիա:Երկնաքերներ ըստ բարձրության
Կատեգորիա:Շենքեր և կառույցներ ըստ տեսակի
Կատեգորիա:2006 հիմնադրումներ Ավստրալիայում
Էմիլ Սմիթ Ռոու

**Էմիլ Սմիթ Ռոու** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Արսենալի կազմում։ Խաղում է կիսապաշտպանի դիրքում։

## Ակումբային կարիերա
### Արսենալ
Սմիթ Ռոուն Արսենալի ակադեմիայի սան է։ 2018 թվականի հուլիսին նա ակումբի առաջին թիմի հետ մասնակցեց նախամրցաշրջանային պատրաստությանը՝ գոլի հեղինակ դառնալով Չեմպիոնների միջազգային գավաթի Ատլետիկո Մադրիդի դեմ ընկերական խաղում։ Հուլիսի 31-ին անգլիացին երկարաձգեց իր պայմանագիրը Արսենալի հետ մինչև 2023 թվականը։

Իր պրոֆեսիոնալ դեբյուտը Սմիթ Ռոուն նշեց 2018 թվականի սեպտեմբերի 20-ին՝ փոխարինելով Ալեքս Իվոբիին Եվրոպայի Լիգայի խմբային փուլի Վորսկլայի դեմ խաղում և դառնալով 2000-ական թվականներին ծնված Արսենալի առաջին ֆուտբոլիստը։ Իր առաջին գոլը խփեց հոկտեմբերի 4-ին՝ Եվրոպայի Լիգայի Ղարաբաղ Աղդամի դեմ խաղում` դառնալով Արսենալի պատմության երկրորդ ամենաերիտասարդ գոլահարը։ Հոկտեմբերի 31-ին Սմիթ Ռոուն գոլի հեղինակ դարձավ Անգլիայի լիգայի գավաթի Բլեքփուլի դեմ խաղում՝ օգնելով իր թիմին հաղթել 2-1 հաշվով։

2019 թվականի հունվարի 31-ին Սմիթ Ռոուն մինչև մրցաշրջանի ավարտը վարձավճարով միացավ ՌԲ Լայպցիգին։ Տեղափոխությունից հետո պարզ դարձավ, որ անգլիացին ունի աճուկի վնասվածք, ինչի պատճառով նա բաց թողեց 2 ամիս։ Իր դեբյուտը Բունդեսլիգայում նշեց ապրիլի 13-ին՝ փոխարինելով Էմիլ Ֆորսբերգին Վոլֆսբուրգի դեմ խաղում։ ՌԲ Լայպցիգի կազմում Սմիթ Ռոուն անցկացրեց ընդամենը 3 հանդիպում։

## Միջազգային կարիերա
Սմիթ Ռոուն ներկայացրել է Անգլիան տարբեր տարիքային երիտասարդական հավաքականներում։ 2017 թվականի մայիսին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում և դառնալով 1 գոլային փոխանցման հեղինակ, իսկ Անգլիան հասավ մրցաշարի եզրափակիչ, որտեղ հետխաղյա 11-մետրանոցների հարվածաշարում պարտվեց Իսպանիային։ Հոկտեմբերին Սմիթ Ռոուն մասնակցեց աշխարհի Մ17 առաջնությանը՝ դառնալով 1 գոլի և 1 գոլային փոխանցման հեղինակ անցկացրած 3 հանդիպումներում։ Անգլիան հաղթեց առաջնությունը՝ եզրափակչում 5-2 հաշվով պարտության մատնելով Իսպանիային։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 6-ի դրությամբ*

## Նվաճումներ
### Միջազգային
**Անգլիա Մ17**

* ՖԻՖԱ աշխարհի Մ17 առաջնություն․ 2017
* ՈՒԵՖԱ Եվրոպայի Մ17 առաջնություն․ երկրորդ տեղ․ 2017

## Ծանոթագրություններ

## Արտաքին հղումներ
* Սմիթ Ռոուի պաշտոնական Տվիտերի էջը
* Սմիթ Ռոուի պաշտոնական Ինստագրամի էջը
* Սմիթ Ռոուն transfermarkt-ում
* Սմիթ Ռոուն soccerbase.com-ում
* Սմիթ Ռոուն WhoScored.com կայքում
* Սմիթ Ռոուն Արսենալի պաշտոնական կայքում
* Սմիթ Ռոուն Պրեմիեր Լիգայի պաշտոնական կայքում
* Սմիթ Ռոուն ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Հադերսֆիլդ Թաունի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Լյուբով Սոբոլ

**Լյուբով Էդուարդի Սոբոլ** (, ի ծնե՝ **Ֆեդենյովա** (), ), ռուս քաղաքական և հասարակական գործիչ, Կոռուպցիայի դեմ պայքարի հիմնադրամի իրավաբան, Ապագայի Ռուսաստանը կուսակցության անդամ, Ռուսաստանի ընդդիմության համակարգող խորհրդի անդամ (2012-2013)։

## Կենսագրություն
Ծնվել է 1987 թվականին Լոբնյայում։ 2004 թվականին արծաթե մեդալով ավարտել է միջնակարգ դպրոցի գիմնազիան։ 2004 ընդունվել է Մոսկվայի պետական իրավաբանական ակադեմիայի Իրավագիտության ինստիտուտ։ Սովորելուն զուգահեռ աշխատել է Մոսկվայի Պրեսնյայի շրջանային դատարանում որպես դատական նիստի քարտուղար և դատավորի օգնական։ 2006 թվականին ընդունվել է Մոսկվայի պետական համալսարանի իրավագիտության ֆակուլտետ, որը ավարտել 2011 թվականին կարմիր դիպլոմով։

2011-2012 թվականներին մասնակցել է «Անտիսելիգեր» և «Պոսլեդնյայա օսեն» քաղաքացիական ֆորումների, ընդդիմադիր ցույցերի, Աստրախանի կամավորական շարժմանը և Կրիմսկի օգնության շարժմանը, եղել է տարբեր մակարդակների ընտրությունների դիտորդ։ 2011 թվականի մարտից աշխատում է Ալեքսեյ Նավալնու կողմից կոռուպցիայի դեմ պայքարի նպատակով ստեղծած ՌոսՊիլ նախագծի իրավաբան։

## Ծանոթագրություններ

Կատեգորիա:21-րդ դարի իրավաբաններ
Կատեգորիա:21-րդ դարի ռուս քաղաքական գործիչներ
Կատեգորիա:Կոռուպցիայի դեմ պայքարի հիմնադրամ
Կատեգորիա:Մոսկվայի պետական իրավաբանական ակադեմիայի շրջանավարտներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս ազատականներ
Կատեգորիա:Ռուս այլախոհներ
Կատեգորիա:Ռուս կին քաղաքական գործիչներ
Կատեգորիա:Ռուս հասարակական գործիչներ
Կատեգորիա:Ռուս յություբերներ
Կատեգորիա:Ռուսաստանի իրավաբաններ
Կատեգորիա:Ռուսաստանի քաղաքական գործիչներ
Արա Ավետիսյան (ֆիզիկոս)

**Արա Կարապետի Ավետիսյան** (), հայ ֆիզիկոս, ֆիզիկամաթեմատիկական գիտությունների դոկտոր (1994), պրոֆեսոր (2005)։

## Կենսագրություն
Ծնվել է 1950 թվականի մայիսի 27-ին Երևանում։ 1967 թվականին ավարտել է Երևանի թիվ 10 դպրոցը, 1972 թվականին՝ ԵՊՀ ֆիզիկայի ֆակուլտետը և նույն թվականին աշխատանքի անցել տեսական ֆիզիկայի ամբիոնում որպես ասիստենտ։ 1979 թվականին պաշտպանել է թեկնածուական, 1994 թվականին՝ դոկտորական ատենախոսություն։ 1980 թվականին նրան շնորհվել է դոցենտի, 2005 թվականին պրոֆեսորի կոչում։

2001-2006 թվականներին եղել է ԵՊՀ պրոռեկտոր, 2006-2007 թվականներին՝ ԵՊՀ Վիկտոր Համբարձումյանի անվան աստղաֆիզիկայի ամբիոնի վարիչ։ 2008 թվականից եղել է ԵՊՀ Վ. Համբարձումյանի անվան աստղադիտարանի տնօրենն է և ԵՊՀ աստղաֆիզիկայի ամբիոնի պրոֆեսոր։

## Գիտական գործունեություն
Հետազոտել է նեյտրոնային աստղերի ընդերքում ջերմաստիճանի բաշխման, դրանց շուրջ մագնիսոլորտի գոյացման և կայունության հարցերը, բաբախիչների կոհերենտ ռադիոճառագայթման ֆիզիկական մեխանիզմները, էլեկտրոն-պոզիտրոնային զույգերի ծնման մի շարք գործընթացներ՝ մատնանշելով դրանց հնարավոր աստղաֆիզիկական կիրառությունները։ Ստացված արդյունքներն ամփոփված են վեց տասնյակ աշխատանքներում։

Հեդինակ է նաև «Դասական մեխանիկա» (Ե., 2004) բուհական դասագրքի, բուհերում և միջնակարգ դպրոցներում ֆիզիկայի դասավանդման մեթոդներին, արդիական ծրագրերին և դասագրքերի ստեղծմանն առնչվող 30 գիտամեթոդական աշխատանքների, ինչպես նաև ՀՀ կրթական համակարգի բարեփոխումների հարցերին և դրանց ծրագրային նորարարությանը նվիրված հոդվածների։ Միջազգային կրթական ծրագրերի փոխանակման շրջանակում նա 4-ամսյա հետազոտական և դասախոսական գործունեություն է ծափալել Վիրջինիայի և Կալիֆորնիայի համալսարաններում։

Եղել է ՀՀ ԳԽ գիտության և կրթության հանձնաժողովի փորձագետ (1991-1995), մասնակցել «ՀՀ կրթության մասին», «ՀՀ լեզվի մասին» օրենսդրական նախագծերի ստեղծմանը։

## Ծանոթագրություններ

Կատեգորիա:Հայ ֆիզիկոսներ
Կատեգորիա:Հայ աստղաֆիզիկոսներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Հայ պրոֆեսորներ
Դորոն Էրել

**Դորոն Էրել** (, ]), իսրայելցի լեռնագնաց, այդ երկրի առաջին ներկայացուցիչը, ով նվաճել է Էվերեստը (1992) և Դենալի լեռան գագաթը (1987), իսկ 2000 թվականին ավարտին է հասցրել Յոթ գագաթների նվաճումը։

## Կենսագրություն
Դորոն Էրելը ծնվել է 1959 թվականին Գիվատաիմում՝ ավելի ուշ տեղափոխվելով Հայֆայից հարավ գտնվող Գիվատ-Նիլիի մոշավ։ Մանկության տարիներից ի վեր հետաքրքրված է եղել մարզական զբոսաշրջությամբ, այդ թվում՝ Նեգև անապատի և Գալիլեայի քայլարշավային տուրիզմով, ինչպես նաև ռուֆինգով։ 1978 թվականին՝ նախքան բանակ զորակոչվելը, եղել է Նեպալում, որտեղ առաջին անգամ տեսել է Ջոմոլունգման։

Զինվորական ծառայությունն անցել է ԻՊԲ-ի գենշտաբի հատուկ նշանակության մասերում։ Ծառայությունն ավարտելով՝ մարզվում է շվեյցարական լեռնագնացության դպրոցում և ավարտել է Թել Ավիվի համալսարանը՝ ստանալով երկրաբանի մասնագիտացում։ Ուսման ընթացքում և դրանից հետո մշտապես շարունակել է զբաղվել մարզական զբոսաշրջությամբ և 1986 թվականին գլխավորել է իսրայելական առաջին գիտարշավը, որը նվաճեց Հիմալայները։ Հաջորդ տարում նա դարձել է առաջին իսրայելցին, որը նվաճել է Հյուսիսային Ամերիկայի ամենաբարձր գագաթը՝ Դենալին։ 1989 թվականին ղեկավարել է իսրայելական առաջին արշավախումբը, որն իր առաքելությունն իրականացնում էր ԽՍՀՄ-ում՝ նպատակ ունենալով Կորժենևյան գագաթը, իսկ մեկ տարի անց ընդգրկվել է որոնողափրկարարական խմբի կազմում, որը որոնողափրկարարական աշխատանքներ էր իրականացնում՝ Լենինի պիկում զոհված լեռնագնացներին գտնելու նպատակով․ նրանց կազմում է եղել նաև Էրելի ընկերը։

1992 թվականին Էրելը բարձրացավ Էվերեստ՝ դառնալով առաջին իսրայելցին, ով նվաճել է երկրագնդի ամենաբարձր գագաթը։ 1998 թվականի դեկտեմբերին նա բարձրացել է Անտարկտիկայի ամենաբարձր լեռը, իսկ երկու ամիս անց բարձրացել է Աֆրիկայի ամենաբարձր կետը՝ Կիլիմանջարոն։ Այնուհետև նվաճել է Եվրոպայի ամենաբարձր գագաթը՝ Էլբրուսը, և 2000 թվականի հունիսին իրականացրել է բոլոր մայրցամաքների ամենաբարձր լեռան՝ Յոթ գագաթների նվաճումը՝ Եվրոպան և ասիան առանձին ընդունելով։

## Ծանոթագրություններ

Կատեգորիա:Թել Ավիվի համալսարանի շրջանավարտներ
Քարոզգիրք (5028, Գրիգոր Տաթևացի)

**Քարոզգիրք, Գրիգոր Տաթևացի** (5028), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5028 թվի տակ։ Ձեռագիրը գրվել է 17-րդ դարում։ Ստացողը եղել է Հակոբ աբեղան։ Գրված է թղթի վրա, որը ունի 19.5x14 չափս։ Ձեռագիրը կազմված է 535 թերթից։ Գրված է միասյուն, նոտրգրով։ Կազմը՝ կաշեպատ տախտակ, աստառը՝ շագանակագույն կտավ։ Հիշատակարան ստացողի՝ 172բ, հետագայի՝ 6ա (18-րդ դար)։
## Բովանդակություն
* Նաև՝ պատճառ յղութեան Յովհաննու Մկրտչի։
* Կտակ Աւագ ուրբաթու։
## Ծանոթագրություններ

Կատեգորիա:Մատենադարանի ձեռագրեր
Ժողովածու (5155)

**Ժողովածու** (5155), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5155 թվի տակ։ Ձեռագիրը գրվել է 1669 թվականին Թումայ երեց և Դավիթ վարդապետ գրիչների կողմից Բաղեշում։ Ստացողները եղել են Դավիթ վարդապետը և Բաղիշեցին (գրիչը)։ Գրված է թղթի վրա, որը ունի 21X14 չափս։ Ձեռագիրը կազմված է 503 թերթից։ Գրված է միասյուն, նոտրգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ ծաղկազարդ մետաքս։ Հիշատակարաններ գրչի՝ 2բ, 15ա, 185ա, 241բ, 289ա, 503ա, հետագայի՝ 185ա (1673 թ.), 1ա (1779 թ.), 503բ (1906 թ.), կնիք՝ 3ա (Արություն վարդապետ)։
## Բովանդակություն
* Ներս. Շնորհալւոյ Մեկնութիւն Ժ խորանաց, Մեկնութիւն Մատթէի։
* Յովհ. Ոսկեբերանի Մեկնութիւն Մատթէի։
* Իգնատիոսի Մեկնութիւն Ղուկասու։

## Ծանոթագրություններ

Կատեգորիա:Մատենադարանի ձեռագրեր
Ռոբերտ Ջեքսոն

**Ռոբերտ Ջեքսոն** (, ), գլխավոր դատախազ (1940-1941) և ԱՄՆ Գերագույն դատարանի դատավոր (1941-1954), Նյունբերգյան դատավարության ժամանակ ԱՄՆ-ի գլխավոր մեղադրող։

## Կենսագրություն
Ծնվել է Փենսիլվանիա նահանգի Սփրինգ Կրիկ քաղաքում, ավարտել է Ֆրյուսբուրգի (Նյու Յորք նահանգ) դպրոցը։ 18 տարեկանում Ջեյմսթաունում սկսել է աշխատել որպես իրավաբանի օգնական մինչև 1913 թվականը՝ մեկ տարվա ընդմիջումով, քանի որ հաճախում էր Իրավունքի դպրոց (Նյու Յորք նահանգ)՝ պարապմունքների։ 21 տարեկանում Ջեքսոնը քննություն է հանձնել փաստաբանի որակավորում ստանալու համար և սկսել է ինքնուրույն պրակտիկան։ Հաջորդ քսան տարիների ընթացքում նա ունեցել է փաստաբանի հաջող կարիերա։

1934 թվականին անցել է քաղաքացիական ծառայության և նշանակվել ԱՄՆ ֆինանսների նախարարության ներքին եկամուտների Բյուրոյի խորհրդական (այժմ՝ Ներքին Եկամուտների ծառայություն)։ Երկու տարի անց Ջեքսոնը դարձավ ԱՄՆ-ի գլխավոր դատախազի օգնականը և գլխավորեց արդարադատության նախարարության հարկային վարչությունը, իսկ ևս մեկ տարի անց՝ հակամենաշնորհային վարչությունը։ 1938 թվականին Ջեքսոնը դարձավ գլխավոր սոլիսիտոր։ Արդարադատության նախարարությունում ծառայության ժամանակ Ջեքսոնը մասնակցել է մի քանի գործերի, որոնք լայն ճանաչում են ձեռք բերել Ռուզվելտի Նոր կուրսի ժամանակ, մասնավորապես ֆինանսների նախկին նախարար Էնդրյու Մելոնի գործում, որը մեղադրվում էր հարկերից խուսափելու մեջ, և հակամենաշնորհային գործ Alcoa ընկերության դեմ։ 1940 թվականին Ռուզվելտը Ջեքսոնին նշանակել է գլխավոր դատախազի պաշտոնում (միաժամանակ՝ արդարադատության նախարարության ղեկավար), բայց արդեն հաջորդ տարի Ջեքսոնը զբաղեցրել է Գերագույն դատարանի դատավորի ազատված տեղը։

Եղել է իր ժամանակի ամենահեղինակավոր դատավորներից մեկը։ Ջեքսոնի կողմից գրված որոշումներն ու նրա հատուկ կարծիքները հետագայում հաճախ մեջբերվում էին դատարանների կողմից։ Այդ գործերի թվում, որոնց վերաբերյալ որոշումը կազմել է Ջեքսոնը, կարելի է նշել՝ *Արևմտյան Վիրջինիայի կրթության դեպարտամենտն ընդդեմ Բարնեթի* (հակասահմանադրական է ճանաչվել այն կանոնը, որը աշակերտներին պարտավորեցնում է պատիվ տալ ամերիկյան դրոշին)։ 1950 թվականների սկզբին Գերագույն դատարանի ապագա նախագահ Ուիլյամ Ռենկվիստը Ջեքսոնի մոտ աշխատել է որպես գրասենյակային ծառայող։

1945 թվականին Թրումենը Ջեքսոնին նշանակել է ԱՄՆ-ի ներկայացուցիչ՝ հետագայում նացիստական ռազմական հանցագործների նկատմամբ դատավարության ժամանակ։ Ջեքսոնը մասնակցել է միջազգային ռազմական տրիբունալի կանոնադրության գրմանը, իսկ հետո եղել է ԱՄՆ-ի կողմից գլխավոր մեղադրողը Նյուրնբերգյան գործընթացում (օգնական Թոմաս Դոդ)։

Ռոբերտ Ջեքսոնը մահացել է 1954 թվականին՝ 62 տարեկանում, ԱՄՆ-ի համար նշանակալից գործի վերաբերյալ որոշում կայացնելուց անմիջապես հետո՝ *Բրաունը կրթության խորհրդի դեմ* (Գերագույն դատարանը անօրինական է ճանաչել դպրոցներում բաժանումը), որի ընդունման մեջ նա կարևոր դեր է խաղացել։

## Ծանոթագրություններ

## Արտաքին հղումներ
* Ռոբերտ Ջեքսոնին նվիրված կայքէջ
* Ջեքսոնի զեկույցը Նյուրնբերգյան գործընթացի մասին

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի փաստաբաններ
Կատեգորիա:Սրտամկանի ինֆարկտից մահացածներ
Քարոզգիրք (5029, Սիմեոն Երևանցի)

**Քարոզգիրք, Սիմեոն Երևանցի** (5029), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5029 թվի տակ։ Ձեռագիրը գրվել է 1810 թվականին Հարություն Վանեցի գրիչի կողմից Վանում։ Ստացողը եղել է Ղազար վարդապետը։ Գրված է թղթի վրա, որը ունի 20.5x15 չափս։ Ձեռագիրը կազմված է 137 թերթից։ Գրված է միասյուն, նոտրգրով։ Կազմը՝ կաշեպատ տախտակ դրոշմազարդ։ Հիշատակարան գրչի՝ 5ա։
## Բովանդակություն
* Նաև՝ Աղօթք պահպանութեան։

## Ծանոթագրություններ

Կատեգորիա:Մատենադարանի ձեռագրեր
Վարք և մատենագրութիւնք Եւագրեայ (և լուծմունք Գրիգորի) (5049)

**Վարք և մատենագրութիւնք Եւագրեայ (և լուծմունք Գրիգորի)** (5049), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5049 թվի տակ։ Ձեռագիրը գրվել է 17-րդ դարում (1622-ից հետո) Յոհան գրիչի կողմից Լիմում։ Ստացողը եղել է Հովհաննես Ճգնավորը։ Գրված է թղթի վրա, որը ունի 20.5x12 չափս։ Ձեռագիրը կազմված է 236 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ կանաչ կտավ։ Հիշատակարան գրչի՝ 231բ, 235ա, 235բ և այլուր, հետագայի՝ 1ա (1715թ․):
## Բովանդակություն
* նաև՝ Յովհ․ Ոսկեբերանի Ճառ։ 
* Գէորգայ Սկեռացւոյ Խրատք։
## Ծանոթագրություններ

Կատեգորիա:Մատենադարանի ձեռագրեր
Ավետարան (5018)

**Ավետարան** (5018), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5018 թվի տակ։ Ձեռագիրը գրվել է 1451 թվականին Մովսես աբեղա գրիչի կողմից Պղնծայգո Ավագ անապատում։ Ստացողը եղել է Ստեփաննոս քահանան (գրչի եղբայրը)։ Գրված է թղթի վրա, որը ունի 18.5x14 չափս։ Ձեռագիրը կազմված է 303 թերթից։ Գրված է երկսոուն, բոլորգրով։ Ունի ավետարանիչ 4, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ շերտազարդ վարագույր և կարմիր մետաքս։ Հիշատակարան գրչի՝ 301ա, հետագայի 80ա, 134բ, 232ա, 202բ, 303ա, 303բ, (1613 թ․), 1բ, 134ա, 232ա, 302բ (17-րդ դար), կնիք՝ 1գ (1876 թ․, Մնացական)։
## Ծանոթագրություններ

Կատեգորիա:Մատենադարանի ձեռագրեր
Machine (Imagine Dragon-ի երգ)

**«Machine»**, ամերիկյան ռոք խումբ *[[Imagine Dragons]]*-ի երգը։ Երգը համահեղինակել է խմբի պրոդյուսեր Ալեքս դա Կիդը։ Երգը խմբի 4-րդ ստուդիական ալբոմ՝ *Origins*-ի 3-րդ սինգլն է։

## Նախապատմություն
Երգի մի հատված հրապարակվել է *Origins*-ի թրեյլերում։ Հրապարակման մասին պաշտոնական հայտարարությունը հրապարակվել է սոցիալական ցանցերում թողարկումից մեկ օր առաջ։ Թվիթերում նրանք հրապարակեցին երգի կազմը, ինչպես նաև գրություն, որտեղ գրված էր, որ *«Machine»* երգը կթողարկվի հաջորդ օրն առավոտյան։

## Քննադատություն
*The Independent*-ը ալբոմի դրական վերանայման ժամանակ (*[[Natural (երգ, Imagine Dragons)|«Natural»]]* սինգլի հետ միասին), երգը նկարագրեց որպես ստադիոն լցնող հիմն, որ գոռում է բացահայտ անհնազանդության մասին, և դա այն է, ինչը շատերը կգովազդեին․ «դասական» *[[Imagine Dragons]]*։ *[[Billboard]]*-ը նույնպես երգն անվանեց «պայթուցիկ» և «ուժեղ»
։

## Բառեր
Երգը «մի տուփից դուրս ապրելու մասին է, որի մեջ քեզ դնում են ուրիշները»։ Կան հղումներ սոցիալական և քաղաքական իրադարձություններին։

## Կենդանի կատարումներ
*«Machine»*-ը՝ *«[[Natural (երգ, Imagine Dragons)|Natural]]»*, *«Zero»*, և *«[[Bad Liar (Imagine Dragons-ի երգ)|Bad Liar]]»* երգերի հետ միասին առաջին անգամ ուղիղ հեռարձակմամբ կատարվեց նոյմեբերի 7-ին Լաս Վեգասի *Cosmopolitan*-ում
։

## Անձնակազմ
### Imagine Dragons
* Դեն Ռեյնոլդս՝ գլխավոր վոկալիստ, ստեղնաշար
* Ուեյն Սերմոն՝ էկեկտրոնային կիթառ, աջակցող վոկալիստ
* Բեն Մակկի՝ բաս կիթառ, ստեղնաշար, աջակցող վոկալիստ
* Դանիել Պլատցման՝ հարվածային գործիքներ

### Պրոդյուսեր
* Ալեքս դա Կիդ՝ պրոդյուսեր։

## Հիթ-շքերթներ

## Ծանոթագրություններ

Կատեգորիա:2018 երգեր
Կատեգորիա:Imagine Dragons երգեր
Ալիգարհ

**Ալիգարհ** (, , , Alīgaṛh), քաղաք Հնդկաստանի Ուտար Պրադեշ նահանգի արևմտյան մասում։ Ալիգարհ շրջանի վարչական կենտրոն։

## Աշխարհագրություն
Ծովի մակարդակից բացարձակ բարձրությունը կազմում է 183 մետր։ Գտնվում է Գանգես և Ջամունա գետերի միջև, Կանպուրից 291 կմ հյուսիս-արևմուտք և մայրաքաղաք Դելիից՝ 140 կմ հարավ-արևելք։

## Բնակչություն
2013 թվականի տվյալներով բնակչությունը կազմում է 933 119 մարդ է։

*Քաղաքի բնակչության դինամիկան տարիների ընթացքում*․ 

## Տնտեսություն և տրանսպորտ
Զարգացած են բամբակաթղթային, ապայա և մետաղի վերամշակման արդյունաբերությունները։ Քաղաքը հայտնի է կողպեքների արտադրությամբ, որոնք արտահանվում են ամբողջ աշխարհով մեկ։ Ալիգարհը գյուղատնտեսական շրջանի մեծ առևտրի կենտրոնն է (հացահատիկային, բամբակենի, շաքարեղեգ),  այստեղ անցկացվում են ամենամյա տոնավաճառներ։ Հարդուագանջի ԱԷԿ-ը գտնվում է Ալիգարհ քաղաքից 15 կմ հեռավորության վրա, իսկ «Նարորա» ԱԷԿ-ը՝ քաղաքից 50 կմ հեռավորության վրա։ Չնայած երկու էլեկտրակայանների հարևանությանը, քաղաքում տեղի են ունենում հոսանքազրկումներ։

Ալիգարհը խոշոր տրանսպորտային հանգույց է։ Քաղաքով անցնում են թիվ 91 և թիվ 93 մայրուղիները։ Առկա է երկաթուղային կապ։ Մոտակա միջազգային օդանավակայանը գտնվում է Դելիում։

## Տեսարժան վայրեր
Քաղաքում է գտնվում հայտնի Ալիգարհ մուսուլմանական համալսարանը։ Այստեղ պահպանվել է 16-րդ դարի բերդ։

## Ծանոթագրություններ

## Արտաքին հղումներ
* 
* 
* 

Կատեգորիա:1753 թվականին հիմնադրված բնակավայրեր
Բեքասի

**Բեքասի** (), Ինդոնեզիայի Արևմտյան Ճավա նահանգի միլիոնանոց քաղաքներից մեկը։ Բեքասին տեղակայված է Ճավա կղզու հյուսիսարևմտյան հատվածում։ Ջակարտայի քաղաք-արբանյակն է, շատ քաղաքացիներ աշխատում են Ինդոնեզիայի մայրաքաղաքում։

Ըստ 2010 թվականի տվյալների՝ քաղաքի տարածքը 210,49 կմ2 է, բնակչությունը՝ 2 378 211 մարդ։

## Վարչական բաժանում
Քաղաքը բաժանված է 12 շրջանների․ Արևմտյան Բեքասի, Արևելյան Բեքասի, Հարավային Բեքասի, Հյուսիսային Բեքասի, Մեդան Բեքասի, Բանտար Բեքասի, Պոնդոկ Բեքասի, Ջատիսամպուրնա, Ջատիաիշ, Պոնդոկ Մելատի և Մուստիկա Ճավա։

## Տնտեսություն
Բեքասիում են գտնվում հետևյալ առևտրի կենտրոնները․ Մետրոպոլիտան մոլ, Մեգա Բեքասի Հիպերմոլ (հսկա ցանց), Գրանդ մոլ (Հիպերմարթ մոլ), Բլյու Օազիս Սիթի (Քարֆուր ցանց), «Բեքասի» առևտրի կենտրոն, Բեքասի Սայբեր Փարք և Բեքասի Սքուար Bekasi Trade Centre, Bekasi Cyber Park և Բեքասի հրապարակ (Քարֆուրցանց)։

## Արտադրություն
Բեքասիում կան մի քանի արտադրական շրջաններ, քաղաքում է գտնվում Honda և Samsung ընկերությունների արտադրամասերից մեկը։

## Տրանսպորտ
Քաղաքի միջով են անցնում երկու ավտոմայրուղիներ․ Ջակարտա-Չիկամպեկ վճարովի ճամանարհը և Jakarta Outer Ring Road-ը, որոնք քաղաքը կապում են Տանգերանգի, Ջակարտայի և Բոգորի հետ։ Որտեղ Ջակարտայի քաղաք-արբանյակ, Բեքասին հայտնի է իր խիտ ճանապարհային շարժով։ Բեքասիի և Ջակարտայի միջև խցանումները հաճախակի են լինում։

Գործում է ավոբուսային ցանց, ինչպես նաև KRL Jabotabek տրանսպորտային արագընթաց համակարգը։ «Jabotabek» բառը ստեղծվել է **Ջա**կարտայի, **Բո**գորի, **Տա**նգերանգի և **Բեք**ասիի առաջին տառերով։


Bekasi regency administration.jpg|Բեքասիի կառավարման շենքը
Dprd bekasi.jpg|Բեքասիի ռեգիոնալ հավաքի շենքը
Bekasi Express.JPG|Ճեպընթաց Բեքասիում


## Ծանոթագրություններ

Կատեգորիա:Ինդոնեզիայի քաղաքներ
Different World

**Different World**, նորվեգացի դիջեյ և երաժշտական պրոդյուսեր Ալան Ուոքերի առաջին ստուդիական ալբոմը, թողարկված 2018 թվականի դեկտեմբերի 14-ին *MER Musikk* և *[[Sony Music Entertainment]]* լեյբլերում։

## Երգացանկ

## Ծանոթագրություններ

Կատեգորիա:2018 ալբոմներ
Ջո Քիրի

**Ջոզեֆ (Ջո) Դեյվիդ Քիրի** (, ), ամերիկացի դերասան։ Առավել հայտնի է Նեթֆլիքսի «Տարօրինակ դեպքեր» հեռուստասերիալում Սթիվ Հարինգտոնի դերով։

## Վաղ կյանք և կրթություն
Ջո Քիրին մեծացել է Մասաչուսեթս նահանգի Նյուբերիպորտ քաղաքում, որտեղ հաճախել է «River Valley Charter» դպրոցը, որից հետո հաճախել է Նյուբերիպորտի միջնակարգ դպրոց։ Ընտանիքում նա հինգ երեխաներից երկրորդն է, ունի չորս քույր։ Քիրին սկսել է դերասանությամբ զբաղվել ավագ դպրոցում՝ իր քրոջ պնդմամբ մասնակցելով դպրոցի բեմադրություններին։ Նա կրթությունը շարունակել է Դե Փոլի անվան թատերական համալսարանում և ավարտել է 2014 թվականին։

## Կարիերա
### Կինո և հեռուստատեսություն
Համալսարանն ավարտելուց հետո Քիրին ավելի քան հարյուր լսումներ է անցել։ «Տարօրինակ դեպքեր» հեռուստասերիալում իր դերից հետո նա հայտնվել է KFC-ի և «Domino’s Pizza»-ի գովազդներում, ինչպես նաև էպիզոդիկ դերեր է խաղացել «Կայսրություն» և «Չիկագոյի հրշեջները» հեռուստասերիալներում։ Ֆիլմում նրա դեբյուտը Սթիվեն Կոնի «Հենրի Հեմբլի ծննդյան օրը» ֆիլմն է։

2015 թվականի վերջին Քիրին դեր է ստանում «Տարօրինակ դեպքեր» հեռուստասերիալում։ Սկզբում նա ցանկանում էր Ջոնաթանի դերը փորձել, սակայն հետո փոշմանում և որոշում է անցնել Սթիվի դերի լսումները։ Առաջին եթերաշրջանում Քիրին երկրորդական դեր է կատարում, սակայն երկրորդ եթերաշրջանում նրա կերպարը գլխավոր հերոսներից մեկն է դառնում։

### Երաժշտություն
Բացի այդ, Քիրին նաև երաժշտությամբ է զբաղվում։ Նա *Post Animal* փսիխոդելիկ ռոք խմբի կիթառահար և վոկալիստ է։ Նրանց դեբյուտային ալբոմը թողարկվել է 2015 թվականի հոկտեմբերին։

Նախկինում Քիրին թողարկել է «Cool Cool Cool» անվամբ երգը։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Դերասաններ այբբենական կարգով
Եվգենի Զայցև

**Եվգենի Նիկոլաևիչ Զայցև** (, ), խորհրդային և ռուս ֆուտբոլիստ, պաշտպան, կիսապաշտպան, մարզիչ։

## Կենսագրություն
Եվգենի Զայցևը ծնվել է 1971 թվականի փետրվարի 24-ին։ Ֆուտբոլիստը կարիերան սկսել է որպես պաշտպան 1988 թվականին «Դինամո» ակումբում, որտեղ խաղացել է մինչև 1991 թվականը։ 1994 թվականին խաղացել է «ՍԿԱ» ակումբում, ապա 1995-1999 թվականներին խաղացել է «Լադա Տոլյատտի» ակումբում։ 1996 թվականին վերջին ակումբի կազմում խաղացել է բարձրագույն լիգայում։ Այդ լիգայի խաղերում մասնակցել է 28 խաղի (դրանցից  27-ը Ռուսաստանի առաջնությունում, 4 հաղթական խաղեր, 6 ոչ-ոքի, 18 պարտություն) այս խաղերում խփել է 1 գոլ (1996 թվականի մայիսի 18-ին միակ և հաղթական գոլը 43-րդ րոպեին «Զենիթ» ակումբի դեմ խաղում) և 8 անգամ ստացել է դեղին քարտ։

Հետագայում աշխատել է «Լադա Տոլյատտի» ակումբի կառավարիչ, ապա «Չերնոմորեց» ակումբի մարզիչ-կառավարիչ, իսկ հետո Նոստա» ակումբի ավագ կառավարիչ։ 2010-2015 թվականներին աշխատել է որպես «Կուբան» թիմի ղեկավար։

Եղել է ամուսնացած։ Ունի դուստր։

## Ծանոթագրություններ

## Արտաքին հղումներ
* Профиль игрока в КЛИСФ
* 

Կատեգորիա:Խորհրդային ֆուտբոլային մարզիչներ
Կատեգորիա:Խորհրդային ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Ժողովածու (5154)

**Ժողովածու** (5154), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5154 թվի տակ։ Ձեռագիրը գրվել է 1683 թվականին Ավետիք Փայասեցի գրիչի կողմից Ադանայում։ Ստացողը եղել է Դավիթ Թոխաթեցին։ Գրված է թղթի վրա, որը ունի 21.6X15.7 չափս։ Ձեռագիրը կազմված է 269 թերթից։ Գրված է երկսյուն և միասյուն, նոտրգրով։ Ունի լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ նախագաղափար՝ 119բ (14-րդ դար, Հովհ. Արքայեղբայր), գրչի՝ 119բ, 169բ, 265բ, հետագայի՝ 4ա (18-րդ դար), 269 (1812 թ.):

## Բովանդակություն
* Ներսիսի վրդ.-ի Կարգ վարդապետաց Հայոց (1610 թ.):
* Մեկնողք սուրբ և արտաքին գրոց։
* Մատթ. Ջուղայեցւոյ Մեկնութիւն Յովհաննու։
* Ներս. Լամբրոնացւոյ Մեկնութիւն էր ընդ եղբարսի-ի, Խրատ ի մեկնութենէ պատարագի։
* Անգրէի Կապադովկիացւոյ Մեկնութիւն Յայտնութեանն Յովհաննու։
*Վասն Ս. Գրոց։
* Յովհ. Արճիշեցւոյ Մեկնութիւն պատարագի։
* Գր. Նարեկացւոյ Կարգ ու կանոն աղօթից, Վասն արեան և մարմնոյ Քրիստոսի։
*  Գր. Տաթևացւոյ Խրատ ժամակարգութեան։
* Եսայի Նշեցւոյ Թուղթ վասն կարգաց եկեղեցւոյ։
* Թե ո՛վ ոք է ասացեալ Խրատ մկրտութեան։
* Յաղագս ազգատոհմից Յովհ. Աւետարանչի, Ներս. Լամբրոնացւոյ։
* Ցանկ. մատենից Փիլիպպոսի վրդ.-ի (18-րդ դար)։

## Ծանոթագրություններ

Կատեգորիա:Մատենադարանի ձեռագրեր
Ժողովածու (5051)

**Ժողովածու** (5051), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5051 թվի տակ։ Ձեռագիրը գրվել է 1748 թվականին Պետրոս գրիչի կողմից։ Գրված է թղթի վրա, որը ունի 21x15 չափս։ Ձեռագիրը կազմված է 234 թերթից։ Գրված է  երկսյուն, նոտրգրով։ Կազմը՝ կաշեպատ տախտակ։ Հիշատակարաններ գրչի՝ 112բ, 148ա, հետագայի՝ 1բ (1894 թ․, Սասնա կոտորածների մասին), 83ա, (19-րդ դար), 2բ, 151բ (1904 թ․):
## Բովանդակություն
* Առ. Սիւնեցւոյ Մեկնութիւնք Սահմանաց գրոց, Ամենայն չար տանջելի-ի։ 
* Յակ․ Ղրիմեցւոյ Մեկնութիւն տոմարի, Յաղագս տոմարական մակացութեան։ 
* Յաղագս տոմարական մակացութեան։ 
* Վասն ցուցանելոյ զսահմանո իմաստասիրութեան։ 
* Պատճեն հայոց տոմարի։
## Ծանոթագրություններ

Կատեգորիա:Մատենադարանի ձեռագրեր
Անդրեյ Իվանով (ֆուտբոլիստ)

**Անդրեյ Ալեքսեևիչ Իվանով** (), ռուս ֆուտբոլիստ, պաշտպան։

## Կարիերա
thumb|left|170px|Իվանովը Տոմի կազմում
Ֆուտբոլով սկսել է զբաղվել Մոսկվայի Լոկոմոտիվի դպրոցում, որտեղից տեղափոխվել է Սատուրնի դպրոց։ Դրանից հետո, 16 տարեկան հասակում տեղափոխվել է Մոկվայի Սպարտակ ֆուտբոլային դպրոց։ 2004 թվականին սկսել է հանդես գալ կարմրասպիտակների երկրորդ կազմում։ Սպարտակի կազմում նորամուտը կատարել է 2006 թվականի նոյեմբերի 26-ին Ռուսաստանի առաջնության Կռիլյա Սովետով ակումբի դեմ խաղում։ Այդ խաղը դարձել է միակը, որ նա անցկացրել է Սպարտակի կազմում այդ թվականին։ 2009 թվականի հունվարի 15-ին մեկ տարով վարձավճարով տեղափոխվել է Տոմ ակումբ։ Տեղափոխման հիմնական պատճառը եղել է Անդրեյի խաղադաշտում ավելի շատ ժամանակ անցկացնելու ցանկությունը, ինչի չի կարողացել ապահովելր Սպարտակի գլխավոր մարզիչը՝ Միքայել Լաուդրուպը։ Տոմի կազմում նորամուտը կատարել է 2009 թվականի մարտի 15-ին Ռուսաստանի առաջնության Կռիլյա Սովետովի դեմ խաղում (0:1)՝ անցկացնելով ամբողջ խաղը։ Մրցաշրջանի ավարտին Տոմը փորձել է գնել Իվանովի տրանսֆերը, սակայն մերժում է ստացել։ 2010 թվականի մարտի 10-ին երկրորդ անգամ անընդմեջ վարձավճարով տեղափոխվել է Տոմ։ Հունիսի 5-ին լուր է տարածվել, որ Իվանովը վերադառնալու է Սպարտակ ամառային տրանսֆերային պատուհանի ընթացքում։ Հուլիսի 2-ին Մոսկվայի Սպարտակը ընդունել է որոշում վարձավճարով վերադարձնել Իվանովին։ Օգոստոսի 6-ին նա տեղափոխվել է մոսկովյան ակումբ։ 2011 թվականի հունվարի 11-ին 3.5 տարով պայմանագիր է կնքել Մոսկվայի Լոկոմոտիվի հետ։ 2011 թվականի սեպտեմբերի 21-ին Ռուսաստանի գավաթի 1/8 եզրափակչի խաղում խփել է իր միակ գնդակը Լոկոմոտիվի կազմում՝ աչքի ընկնելով Լուչ-Էներգիա ակումբի դեմ խաղում (1:0)։ 2012 թվականի հուլիսի 17-ին վարձավճարով տեղափոխվել է Ռոստով ակումբ։ 2014 թվականին կնքել է պայմանագիր Սիբիրի հետ, իսկ 2016 թվականի հունիսի 30-ին՝ ՍԿԱ-Խաբարովսկ ակումբի հետ։

## Վիճակագրություն
: *2013 թվականի հունիսի 13-ի տվյալներով*

## Ձեռքբերումներ
* Ռուսաստանի առաջնության արծաթե մեդալակիր - 2007

## Ծանոթագրություն

## Արտաքին հղումներ
* 
* 

Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոմի ֆուտբոլիստներ
Կատեգորիա:Տորպեդո Մոսկվայի ֆուտբոլիստներ